open-index/open-wikipedia-markdown huggingface dataset:
Visulahden vahakabinetti

**Visulahden vahakabinetti** on Suomen ainoa vahakabinetti, joka sijaitsee Mikkelissä huvipuisto Visulahden yhteydessä.

Vahakabinetti on perustettu vuonna 1983, ja se aukesi yleisölle 4. kesäkuuta 1983.

## Vahakabinetin nuket
#### "Tuulikaappi"
* Ahti Karjalainen
* kauppaneuvos Paukku (Matti Tuominen)

#### 1. sali: Päämiehiä
* Vladimir Putin (poistettu 1. maaliskuuta 2022)
* Boris Jeltsin
* Mihail Gorbatšov
* Vladimir Lenin
* Suomen tasavallan presidentit, mukaan lukien Alexander Stubb
* Lennart Meri
* Jörn Donner
* Kruununprinsessa Victoria
* Walesin prinssi Charles
* Walesin prinsessa Diana
* Bill Clinton

#### 2. sali: Taidemaailma
* Elias Lönnrot
* Aleksis Kivi
* F. E. Sillanpää
* Akseli Gallen-Kallela
* Minna Canth
* Wäinö Aaltonen
* Alvar Aalto
* Jean Sibelius
#### 3. sali: Suomen sota
* alikersantti Lahtinen (Veikko Sinisalo)
* Carl Gustaf Emil Mannerheim
#### 4. sali: Urheilijat
* Paavo Nurmi
* Jani Sievinen
* Lasse Virén
* Pekka Tiilikainen
* Veikko Hakulinen
* Marja-Liisa Kirvesniemi
* Harri Kirvesniemi
* Teemu Selänne
* Mika Häkkinen
* Juha Kankkunen

#### 5. sali: Kulttuuri
* Edvin Laine
* Ida Aalberg
* Jari Sillanpää
* Joel Hallikainen
* Timo Koivusalo
* Kari Salmelainen
* Karita Mattila
* Tauno Palo
* Olavi Virta
* Juice Leskinen
* Elvis Presley
* The Beatles
* Spede Pasanen
* Reinikainen
* Heikki Kinnunen
* Aake Kalliala
* Pirkka-Pekka Petelius
* Frank Pappa
* Uuno Turhapuro
* Stan Laurel
* Oliver Hardy
* Buster Keaton
* Joulupukki

Piirroshahmoja viimeisessä salissa.

## Lähteet
Paukkunen

**Paukkunen** on muun muassa seuraavien henkilöiden sukunimi:

* Kari Paukkunen (s. 1946), teatterinjohtaja, teatteriohjaaja ja tuottaja
* Katri Paukkunen, laulaja
* Leo Paukkunen (1921–2006), sosiaalipoliitikko
* Markku Paukkunen (s. 1981), jääkiekkoilija
* Samu Paukkunen (s. 1977), virkamies, ulko- ja turvallisuuspolitiikan tutkija
* Sari Paukkunen (s. 1982/1983), kuntovalmentaja.
Lippumäen liikunta- ja uimahalli

**Lippumäen liikunta- ja uimahalli** sijaitsee Kuopiossa, Petosen alueen Litmasen kaupunginosassa. Uimahallin puolelta löytyy myös kuntosali.

Aiempi Lippumäen luolassa ollut jäähalli muutettiin sisäliikuntatilaksi, ja uusittu tila avattiin käyttöön vuoden 2021 alussa. Jäähallin puolella oli 25 x 56 metrin kokoinen kaukalo ja 200 henkilön katsomo, sekä neljä pukuhuonetta. Lippumäen ulkoliikunta-alueelle on valmistunut luolassa olleen kaukalon tilalle yksityinen, kahden kaukalon Lippumäen jäähalli.

## Lähteet
English As She Is Spoke

**English As She Is Spoke** (portugalink. alkuteos *O novo guia da conversação em portuguez e inglez*, Uusi opas keskusteluun portugaliksi ja englanniksi) on vuonna 1855 julkaistu fraasikirja. Kirjan oli tarkoitus toimia oppaana englanninkieliseen keskusteluun portugalin puhujille, mutta se on saanut mainetta lähinnä sisältämästään tahattomasta huumorista, sillä käännökset ovat pääasiassa virheellisiä ja koomisia.

Kirjan kirjoittajaksi mainitaan usein José da Fonseca. Sen kirjoitti kuitenkin Pedro Carolino, joka ei itse osannut englantia. Kirjan pohjana toimi da Fonsecan kirjoittama ranskankielinen fraasikirja portugalin puhujille, jonka ranskankieliset osuudet Carolino käänsi sanakirjan avulla englanniksi. Carolino nimesi ilmeisesti da Fonsecan kirjan toiseksi kirjoittajaksi saadakseen sille lisää uskottavuutta.

Vaikka Carolino oli tarkoittanut *English As She Is Spoken* erityisesti portugalilaisille opiskelijoille, sitä ei koskaan julkaistu Portugalissa. Sen sijaan tieto kirjasta levisi Euroopassa muun muassa kirjallisuuslehtien välityksellä. Lontoon kirjallisuuspiireissä kirjasta tuli pienimuotoinen ilmiö, kun sen sisältämät tahattomat käännösvirheet ja kaksimielisyydet saivat ihmiset kertomaan siitä ystävilleen. Suosio kasvoi lopulta niin suureksi, että *English As She Is Spoke* julkaistiin Englannissa huumorikirjana vuonna 1883 ja Yhdysvalloissa seuraavana vuonna. Yhdysvalloissa julkaistuun painokseen esipuheen kirjoitti Mark Twain, joka sanoi kirjan olevan täydellinen, ainutlaatuinen ja absurdiudessaan jäljittelemätön.

Kirjan sanotaan olleen inspiraationa Monty Python -komediaryhmän kuuluisalle ”Dirty Hungarian Phrasebook” -sketsille.

## Esimerkkifraaseja

## Katso myös
* All your base are belong to us

## Lähteet

## Aiheesta muualla
Kurt Helmudt

**Kurt Helmudt** (7. joulukuuta 1943 Kööpenhamina – 7. syyskuuta 2018) oli tanskalainen soutaja ja olympiavoittaja.

Helmudt voitti olympiakultaa perämiehettömissä nelikoissa Tokiossa 1964. Hän saavutti samassa veneluokassa MM-pronssia vuonna 1970 ja EM-hopeaa vuonna 1964.

Helmudt kuoli 74-vuotiaana 7. syyskuuta 2018.

## Lähteet
* Kurt Helmudt Bio, Stats, and Results Olympics at Sports-Reference.com 

### Viitteet

## Aiheesta muualla
Käpylän peruskoulu

**Käpylän peruskoulu** on Helsingin Käpylässä sijaitseva noin 1&nbsp;000 oppilaan peruskoulu, joka antaa opetusta luokille 1–9. Kouluun kuuluu kolme rakennusta samassa korttelissa: Väinölä (Väinölänkatu 7), Untamo (Untamontie 2) ja Hykkylä (Mäkelänkatu 93). Koulun erikoisuutena ovat kaksikielinen suomi-espanja opetus, varhennettu espanjan opetus ensimmäiseltä luokalta alkaen sekä luonto- ja tiedepainotteinen opetus yläkoulussa.

## Historia
Käpylän kansakoulu aloitti toimintansa vuonna 1921. Koulu toimi aluksi muun muassa Seuratalossa (Vuoritalossa), kunnes sai oman rakennuksensa Väinölänkadun varteen 1929. Rakennuksen suunnitteli arkkitehti Gunnar Taucher. Kaupunginarkkitehti Hilding Ekelundin suunnittelema Untamontien lisärakennus valmistui 1950.

Vuonna 1938 Käpylään perustettiin yksityinen oppikoulu nimeltä Käpylän yhteiskoulu. Se toimi aluksi vuokratiloissa, mutta koulun oma rakennus valmistui Onnentielle 1942, ja koulu muutti siihen 1943.

Viipurilainen poikakoulu nimeltä Viipurin kaksoislyseo (alun perin vuonna 1874 perustettu Viipurin reaalikoulu) joutui muuttamaan Helsinkiin ensin talvisodan jälkeen vuosiksi 1940–1942 ja uudestaan jatkosodan aikana 1944. Helsingissä koulu otti myös tyttöoppilaita ja toimi aluksi nimellä Viipurin kaksoisyhteislyseo, kunnes se nimettiin Helsingin kaksoisyhteislyseoksi vuonna 1945. Koulu toimi 1940–1942 Helsingin suomalaisen lyseon tiloissa Kalevankadulla ja vuodesta 1944 Torkkelinkadulla samassa rakennuksessa Helsingin toisen suomalaisen lyseon kanssa. Vuonna 1955 koulu pääsi muuttamaan omaan rakennukseensa Mäkelänkadulle. Rakennuksen kutsumanimi ”Hykkylä” juontaa juurensa koulun HKYL-lyhenteeseen.

Vuoden 1977 peruskoulu-uudistuksessa Helsingin kaksoisyhteislyseosta muodostettiin Hykkylän yläaste ja Hykkylän lukio, ja Käpylän yhteiskoulu jaettiin Käpylän yläasteeksi ja Käpylän lukioksi. Käpylän kansakoulun työtä jatkoi Käpylän ala-aste.

Käpylän yläaste ja lukio yhdistettiin Hykkylän yläasteeseen ja lukioon 1987, ja Onnentien toimipiste annettiin Laboratoriokoulun käyttöön. Koulujen nimet muutettiin 1989 Käpylän yläasteen kouluksi ja Käpylän lukioksi. Käpylän lukio yhdistyi 1999 Meilahden lukion kanssa Helsingin luonnontiedelukioksi ja muutti toiselle puolelle Mäkelänkatua, jolloin koko Hykkylän rakennus jäi yläasteen käyttöön.

Vuonna 2006 Käpylän ala-asteen ja yläasteen koulut yhdistyivät Käpylän peruskouluksi.

Kumpulassa toimi vuosina 1995–2013 Käpylän ala-asteeseen ja peruskouluun kuulunut Kumpulan sivukoulu, jossa opetettiin luokkia 1–2.

## Lähteet
* 

### Viitteet

## Aiheesta muualla
* Käpylän peruskoulu
John David Washington

**John David Washington** (s. 28. heinäkuuta 1984 Los Angeles, Kalifornia) on yhdysvaltalainen näyttelijä ja entinen amerikkalaisen jalkapallon pelaaja. Hänet tunnetaan muun muassa rooleistaan sarjassa *Ballers* ja vuoden 2018 elokuvassa *[[BlacKkKlansman]]*, josta hän sai parhaan miespääosan Golden Globe -ehdokkuuden. Washington on Oscar-palkitun näyttelijän Denzel Washingtonin poika.

## Lähteet
Brasilian kansalliskongressi

**Brasilian kansalliskongressi** on Brasilian ylin lakia säätävä elin. Se koostuu kahdesta kamarista: senaatista ja edustajainhuoneesta. Senaatissa on kolme edustajaa kustakin 26 osavaltiosta ja kolme pääkaupunkialueesta. Senaattorit valitaan 8 vuodeksi kerrallaan. Alahuoneen eli edustajainhuoneen 513 jäsenen vaalikausi on 4 vuotta.

Oscar Niemeyer suunnitteli kansalliskongressille uuden rakennuksen pääkaupunki Brasíliaan vuonna 1985. Rakennuksessa on kaksi korkeaa tornia, ja niiden vieressä Senaatin sali on kupolin ja alahuoneen sali soppakulhon muotoinen.

## Lähteet
Runa

**Runa** on pohjoismainen naisen etunimi. Se on lyhentymä muinaisskandinaavisista *Run*-alkuisista nimistä (esim. *Runfast*, *Runfrid*, *Runälf*), joissa alkuosan merkitys on ’salaisuus’ tai ’salainen viisaus’. Nykyään Runa-nimi yhdistetään usein ruotsin kielen substantiiviin *runa*, joka merkitsee riimua. Nimen maskuliinisia vastineita ovat Runar ja Rune. 

Digi- ja väestötietoviraston mukaan Suomessa on helmikuuhun 2026 mennessä tilastoitu noin 280 Runa-nimistä naista.

## Nimipäivät
Runa-nimi on ollut mukana suomenruotsalaisessa almanakassa vuodesta 1929 lähtien. Nimipäivä oli aiemmin 4.&nbsp;syyskuuta, mutta nykyään se on 28.&nbsp;helmikuuta.

Norjassa Runalla on nimipäivä 2.&nbsp;kesäkuuta.

## Tunnettuja Runia
* Runa, oik. *Elisabeth Beskow* (1870–1928), ruotsalainen kirjailija
* Runa Cronström (1915–1994), suomalainen keramiikkataiteilija ja nuortenkirjailija
* Runa Melander (1893–1977), suomalainen rehtori, kotitalousopettaja ja keittokirjailija
* Runa Meller, oik. *Rut Åman* (1915–1999), suomenruotsalainen runoilija

## Lähteet

## Aiheesta muualla
* Etunimien taivutus: Runa (Kotimaisten kielten keskuksen verkkojulkaisu)
Luettelo suomalaisista tubettajista

**Luettelo suomalaisista tubettajista** sisältää suomalaisia tubettajia eli henkilöitä, jotka tekevät sisältöä Youtubeen. Listalla on vain tubettajat, joista on kirjoitettu Wikipedia-artikkeli.

## Suomalaisia tubettajia

### Entisiä suomalaisia tubettajia

## Suomalaisia tubettajaryhmiä

### Entisiä suomalaisia tubettajaryhmiä

## Lähteet
CC Sabathia

**Carsten Charles Sabathia** (s. 21. heinäkuuta 1980 Vallejo, Kalifornia, Yhdysvallat) on uransa lopettanut yhdysvaltalainen baseballpelaaja. Hän pelasi urallaan syöttäjänä. Hänen lempinimensä on "Dub".

Sabathia aloitti Major League -uransa huhtikuussa 2001. Hän on edustanut Cleveland Indiansia vuosina 2001–2008, Milwaukee Brewersia vuonna 2008 sekä New York Yankeesia vuosina 2009-2019. Hän kuului World Seriesin voittaneeseen joukkueeseen vuonna 2009. Hänet on palkittu American Leaguen parhaana syöttäjänä Cy Young -palkinnolla kaudella 2007 sekä valittu American Leaguen tähdistöjoukkueeseen vuosina 2003–2004, 2007 sekä 2010–2012.Sabathia ilmoitti jäävänsä eläkkeelle kauden 2019 jälkeen.

## Lähteet

## Aiheesta muualla
Kaarlo Pulkkinen

**Kaarlo Adrian Pulkkinen** (5. huhtikuuta 1878 Lempäälä   – 16. heinäkuuta 1932 Viiala) oli suomalainen opettaja ja urheiluvaikuttaja.

## Henkilöhistoria
Kaarlo Pulkkisen vanhemmat olivat ratamestari Ananias Pulkkinen ja Hilda Halkola ja puoliso vuodesta 1910 Hilja Sofia Pasanen (k. 1912). Pulkkinen tuli ylioppilaaksi Hämeenlinnan lyseosta 1898 ja valmistui voimistelunopettajaksi 1902. Hän oli voimistelun vt. kollega Joensuun lyseossa 1898–1899, voimistelun, maantiedon ja terveysopin vt. kollega Kajaanin seminaarissa 1902–1903, voimistelun kollega Porin lyseossa 1904–1905 ja terveysopin opettaja Porin ammattikoulussa 1907–1909. Turun suomalaisen reaalilyseon voimistelun ja terveysopin lehtori hän oli vuodesta 1909 ja Turun teollisuuskoulussa 1918–1919.  Sanomalehden toimittajana Porissa Pulkkinen työskenteli 1905–1906. Hän oli SVUL:in Porin piirikerhon perustajia ja puheenjohtaja 1908–1909 ja toimi useiden eri urheiluseurojen johtajana. 

## Teoksia
* *Hellenien voimistelu ja urheilu*, 1907
* *Muutamia piirteitä voimistelun ja urheilun tarkoituksesta ja merkityksestä yksilöllisessä ja yhteiskunnallisessa suhteessa*, 1909
* *Velan kahleissa*, 1915, Gustaf af Geijerstam, suom. Kaarlo Pulkkinen

## Lähteet
Steven Wright

**Steven Richard Wright** (s. 30. elokuuta 1984 Torrance, Kalifornia, Yhdysvallat) on yhdysvaltalainen baseballpelaaja. Hän pelaa syöttäjänä. Hänen lempinimensä on "Knucksie".

Wright aloitti Major League -uransa huhtikuussa 2013. Hän on edustanut koko ajan Boston Red Soxia. Hänet valittiin American Leaguen tähdistöjoukkueeseen kaudella 2016.

## Lähteet
Maximus Aquilalainen

**Pyhä Maximus Aquilalainen** (228? – n. 250) oli diakoni, marttyyri ja pyhimys. Keisari Deciuksen vainojen alettua hän oli ensimmäisiä pidätettyjä, joidenkin lähteiden mukaan vapaaehtoisesti. Maximusta kidutettiin ja lahjottiin, mutta kidutus oli tehotonta, ja lopulta hänet heitettiin jyrkänteeltä alas. Hänen muistopäiväänsä vietetään 10. kesäkuuta tai 20. lokakuuta, ja hän on Italian Aquilan suojeluspyhimys. Keisari Otto I Suuri ja paavi Johannes XII tulivat 10. kesäkuuta 956 kunnioittamaan Maximuksen reliikkejä.

## Lähteet
Kirjepommit Yhdysvalloissa lokakuussa 2018

**Kirjepommit Yhdysvalloissa lokakuussa 2018** lähetettiin useille demokraattien tukijoille, jotka ovat vastustaneet Yhdysvaltojen presidentin Donald Trumpin näkemyksiä. Pommit eivät ehtineet aiheuttaa vahinkoa. Niissä ei ollut sytytinmekanismia, mutta niissä oli erittäin herkkää räjähdeainetta.

Pommien lähettäjä oli kiihkeä Trumpin kannattaja, 56-vuotias floridalainen mies, jolla on aiempi rikostausta, muun muassa tuomio pommiuhkauksesta 2001. Hänet otettiin kiinni 27. lokakuuta 2018. Pommeja on löytynyt yhteensä neljätoista.

Pommeja lähetettiin ainakin Barack Obamalle, Hillary Clintonille, George Sorosille, Joe Bidenille, John Brennanille CNN:n osoitteeseen, Robert de Nirolle. ja kongressiedustaja Maxine Waterille. Pommi meni myös kongressiedustaja Debbie Wasserman Schultzille mutta se oli tarkoitettu entiselle oikeusministerille Eric Holderille.

Trump on epäsuorasti syyttänyt kirjepommeista mediaa.

## Lähteet
Porvoon Kristuksen kirkastumisen kirkko

**Porvoon ortodoksinen kirkko** eli **Porvoon Kristuksen kirkastumisen kirkko** on Porvoossa sijaitseva ortodoksinen kirkkorakennus. Kirkko kuuluu Helsingin ortodoksiseen seurakuntaan. Kirkko rakennettiin vuosina 1980-luvun lopulla ja sen vihki käyttöön Helsingin metropoliitta Tiihon 5. elokuuta 1989. Kirkko on pyhitetty Kristuksen kirkastumisen muistolle. Kirkon suunnittelijana toimi arkkitehti Juhani Sorsa.

## Lähteet
Sahle-Work Zewde

**Sahle-Work Zewde** (; s. 21. helmikuuta 1950 Addis Abeba) on etiopialainen diplomaatti. Hänet valittiin Etiopian presidentiksi 25. lokakuuta 2018. Hän on ensimmäinen nainen Etiopian presidenttinä.

Sahle-Work on työskennellyt Etiopian suurlähettiläänä useissa maissa. Viimeksi ennen presidentiksi valintaa hän oli Yhdistyneiden kansakuntien (YK) alipääsihteerinä ja n erityisedustajana Afrikan unionissa.

## Nuoruus ja koulutus
Sahle-Work kävi Addis Abebassa peruskoulun ja lukion Lycée Guébré-Mariamin kansainvälisessä koulussa. Sen jälkeen hän opiskeli Ranskassa Montpellier’n yliopistossa luonnontieteitä. Hän puhuu sujuvasti amharaa, ranskaa ja englantia.

## Ura
### Diplomaattina
Sahle-Work oli Yodit Emirun jälkeen toinen nainen, joka nimitettiin Etiopian suurlähettilääksi.

Sahle-Work toimi 1989–1993 Etiopian Senegalin-suurlähettiläänä ja vuosina 1993–2002 Etiopian Djiboutin-suurlähettiläänä ja pysyvänä edustajana IGAD:ssa. Myöhemmin, vuosina 2002–2006 hän toimi Etiopian Ranskan-suurlähettiläänä ja pysyvänä edustajana Unescossa.

Sittemmin Sahle-Work on työskennellyt muissakin korkeissa viroissa, kuten Etiopian pysyvänä edustajana Afrikan unionissa ja ECA:ssa ja Etiopian ulkoasiainministeriön Afrikan asioiden pääjohtajana.

### Ura Yhdistyneissä kansakunnissa
Sahle-Work toimi vuoteen 2011 YK:n pääsihteerin Ban Ki-moonin erityisedustajana ja YK:n rauh BINUCAn (United Nations Integrated Peacebuilding Office In The Central African Republic) johtajana.

Ban nimitti vuonna 2011 Sahle-Workin YK:n Nairobin-toimiston pääjohtajaksi. Sahle-Workin aikana toimistosta tuli yhä tärkeämpi YK:n keskuspaikka Itä- ja Keski-Afrikassa.

YK:n pääsihteeri António Guterres nimitti kesäkuussa 2018 Sahle-Workin YK:n alipääsihteeriksi ja erityisedustajakseen Afrikan Unionissa ja YK:n Afrikan unionin -toimiston johtajaksi. Hän oli ensimmäinen virkaan nimitetty nainen.

### Etiopian presidenttinä
Sahle-Work nimitettiin Etiopian presidentiksi 25. lokakuuta 2018 ensimmäisenä naisena ja neljäntenä presidenttinä sen jälkeen, kun Etiopiaa johtava poliittinen liittouma EPRDF nousi maassa valtaan. Hän tuli epäselvissä olosuhteissa eronneen Mulatu Teshomen paikalle, ja hänen odotetaan toimivan virassa kaksi kuuden vuoden kautta. Sahle-Work oli nimityshetkellä ainoa Afrikan naispuolinen valtionpäämies ja keisarinna Zewditun jälkeen ensimmäinen Etiopian valtionpää.

## Lähteet

## Aiheesta muualla
Rautalammin pyhän Nikolaoksen kirkko

**Rautalammin ortodoksinen kirkko** eli **Rautalammin pyhän Nikolaoksen kirkko** on Rautalammilla sijaitseva ortodoksinen kirkkorakennus. Kirkko kuuluu Rautalammin ortodoksiseen seurakuntaan.

## Historia
Kirkko rakennettiin vuonna 1959 Rautalammin kirkonkylän keskustaan ja sen vihki käyttöön piispa Paavali 12. kesäkuuta 1960. Kirkko on pyhitetty pyhälle Nikolaokselle. Kirkon suunnittelijana toimi arkkitehti Ilmari Ahonen, jonka suunnittelemista keskuskupolikirkoista Rautalammin kirkko on ainoa puusta rakennettu. Keväällä 1960 kirkkoon saatiin taiteilija Veikko Marttisen maalaamat ikonit. 

Vuonna 1985 kirkon ikonostaasin ikonit ja kuninkaanovet uusittiin, jolloin uudet ikonit maalasi Margit Lintu. Kirkkosalissa on myös neljä Salmin Orusjärven kirkon entistä ikonia. Kirkossa on tehty sisäremontti vuonna 2003 ja ulko-osat on uudelleenmaalattu kesällä 2006.

## Lähteet
Ismael Khalkedonilainen

**Pyhä Ismael Khalkedonilainen** (kuollut 362 Khalkedon) oli persialainen marttyyri ja pyhimys. Hänet lähetettiin yhdessä muiden persialaisten marttyyrien Manuelin ja Sabelin kanssa kuninkaansa Baltanin toimesta neuvottelemaan rauhaa keisari Julianuksen kanssa Khalkedonissa. Neuvottelun sijasta Julianus pidätti heidät, käski heidän uhrata epäjumalankuville ja heidän kieltäytyessään teloitti heidät. Keisari Theodosius Suuri omisti kirkon heidän kunniakseen Konstantinopoliin. Ismaelin ruumis poltettiin eikä hänestä ole jäänyt jäljelle pyhäinjäännöksiä. Hänet mainitaan vuoden 1914 *Martyrologium Romanumissa* ja hänen muistopäiväänsä vietetään 17. kesäkuuta.

## Lähteet
2-metyylifuraani

**2-Metyylifuraani** (C5H6O) on aromaattinen heterosyklinen orgaaninen yhdiste ja furaanin johdannainen. Yhdistettä käytetään orgaanisen kemian synteeseissä, liuottimena ja lisäksi sitä tutkitaan käytettäväksi biopolttoaineena.

## Ominaisuudet, valmistus ja käyttö
Huoneenlämpötilassa 2-metyylifuraani on väritöntä tai kellertävää nestettä, jolla on miellyttävä haju. Yhdisteen kemialliset ominaisuudet ovat furaanin kaltaisia ja se voidaan esimerkiksi pelkistää vedyttämällä 2-metyylitetrahydrofuraaniksi.

Nykyisin kaikki käytettävä 2-metyylifuraani muodostuu sivutuotteena valmistettaessa furfuryylialkoholia furfuraalista. Katalyyttinä reaktiossa toimii kuparikromiitti (Cu2Cr2O5). Yhdisteen valmistamiseksi on pyritty kehittämään selektiivisiä synteesireittejä furfuraalista ja furfuryylialkoholista. Tämän lisäksi 2-metyylifuraanin tuottamista bioteknisesti tutkitaan.

2-Metyylifuraania käytetään orgaanisen kemian synteeseissä lähtöaineena. Siitä valmistetaan muun muassa 2-metyylitetrahydrofuraania, klorokiinia, 5-metyylifurfuraalia, 3-asetyyli-1-propanolia ja typpeä ja rikkiä sisältäviä heterosyklisiä yhdisteitä. Sitä voidaan myös käyttää liuottimena ja tässä käytössä sen ominaisuudet ovat furaaniin verrattavat. 2-Metyylifuraanin käyttöä biopolttoaineena tutkitaan.

Yhdistettä esiintyy kukkien tuoksuissa ja semiokemikaalina eliöiden viestinnässä.

## Lähteet

## Aiheesta muualla
*Human Metabolome Database (HMDB): 2-Methylfuran 
*Food Database (FooDB): 2-Methylfuran 
*Pherobase: Floral Compound - 2me-furan 
*Pherobase: Semiochemical - 2me-furan
Federalist Society

**Federalist Society for Law and Public Policy Studies** eli **Federalist Society** on yhdysvaltalainen organisaatio, joka kannattaa Yhdysvaltain lain konservatiivista ja libertaristista tulkintaa. Organisaatioon kuuluu oikeustieteiden opiskelijoita ja tutkijoita sekä lakimiehiä. Federalist Societyyn kuului vuonna 2018 sen oman arvion mukaan yli 65 000 jäsentä. Järjestön tulot olivat vuonna 2017 yhteensä noin 20,4 miljoonaa ja menot 18,2 miljoonaa Yhdysvaltain dollaria.

Federalist Societyn perusti vuonna 1982 Steven G. Calabresi, joka tuolloin opiskeli oikeustieteitä Yalen yliopistossa. Myöhemmin organisaation toiminta on laajentunut lähes kaikille Yhdysvaltain oikeustieteitä opettaville yliopistokampuksille. Samalla Federalist Societysta on tullut hyvin vaikutusvaltainen organisaatio. Esimerkiksi Yhdysvaltain korkeimman oikeuden nykyisistä tuomareista ainakin John Roberts, Samuel Alito ja Neil Gorsuch on liitetty organisaatioon.

## Lähteet

## Aiheesta muualla
* The Federalist Society
Minna Canth -palkinto

**Minna Canth -palkinto** on valtakunnallinen palkinto, jolla halutaan nostaa esiin tasa-arvoa, sananvapautta ja demokratiaa vahvistavaa toimintaa. Palkinnon summa on 35&nbsp;000 euroa.  Kuopion kaupungin hallinnoiman palkinnon yhteistyökumppaneita ovat Savon Sanomat ja Itä-Suomen yliopisto. Palkinnon rahoittavat Olvi-säätiö, Säästöpankki Optian Säätiö, Saastamoisen säätiö ja Genelec. Uusi Minna Canth -palkinto jaetaan ensimmäisen kerran 19.3.2026 Kuopiossa. 

Palkintoraatiin kuuluvat Suzanne Innes-Stubb, Sirpa Kähkönen, Siamäk Naghian ja Sixten Korkman. Raati valitsee vuosittain Minna Canth -palkinnon saajan.

Minna Canth -palkinnon saajan tulee edistää poikkeuksellisen ansiokkaasti vähintään kansallisella tasolla yhtä tai useampaa palkinnon pääkriteereistä, jotka ovat:

* Demokratian ja kansalaisyhteiskunnan periaatteiden edistäminen
* Yhteiskunnallisen yhdenvertaisuuden ja osallisuuden edistäminen
* Sananvapauden edistäminen
* Sivistyksen ja hyvinvoinnin edistäminen tieteen tai kulttuurin keinoin
* Tasa-arvon edistäminen
* Kestävän kehityksen edistäminen

## Aiempi samanniminen Minna Canth -palkinto
Suomen Messusäätiö rahoitti samannimistä palkintoa vuoteen 2021 asti. Palkinto myönnettiin vuosittain ”*yhteiskuntamme ravistelijalle*” Helsingin kirjamessuilla. Palkinnon suuruus oli 5&nbsp;000 euroa vuonna 2017 ja 10&nbsp;000 euroa vuonna 2018, 5&nbsp;000 euroa vuosina 2019 ja 2020.

Messusäätiön rahoittamalla palkinnolla ei ole yhteyttä uuden Minna Canth -palkinnon kanssa.

## Suomen Messusäätiön Minna Canth -palkinnon saaneet
* 2017 Irja Askola
* 2018 Kaarina Hazard
* 2019 Maryan Abdulkarim
* 2020 Tommi Kinnunen
* 2021 Ruben Stiller

## Lähteet
Darwin (Galápagossaaret)

**Darwin** on Galápagossaariin kuuluva saari, jonka pinta-ala on 2,33 neliökilometriä. Se on saariston luoteisin saari, ja siellä lisääntyy muun muassa nokitiira.

## Sijainti ja maantiede

Darwin on Galápagossaarten luoteisin saari, ja sieltä on noin 160 kilometriä Isabelalle. Sen pinta-ala on 2,33 neliökilometriä ja korkein kohta 168 metriä. Darwin on tulivuoren huippu. Vuori kohoaa noin tuhat metriä merenpohjan yläpuolelle.

## Elävä luonto
Darwinilla elää monia lintuja, ja se on saariston ainoa saari, jolla nokitiira lisääntyy. Dawinia ympäröivät vedet puolestaan on tunnettuja vasarahaipopulaatiostaan.

Darwin ja sen lähellä oleva Wolf ovat suojeltuja, mutta suojelun varmistaminen on vaikeaa saarten syrjäisen sijainnin takia.

## Lähteet

## Aiheesta muualla
Mäkilähtöavustin

**Mäkilähtöavustin** on auton ominaisuus, joka helpottaa mäkilähdön tekemistä ja liikkeelle lähtöä ylämäessä. Mäkilähtöavustin tuottaa jarrupiiriin painetta, kun kytkinpoljin painetaan pohjaan ja estää näin auton valumisen mäessä alaspäin ennen lähtemistä. 

Mekaaninen mäkilähtöavustin on jarruissa oleva venttiili, jossa on kuula. Manuaalivaihteisessa autossa ylämäessä kuula tukkii venttiilin, kun kytkin on pohjassa. Alamäessä kuula puolestaan valuu pois venttiilin suulta. Nykyään mäkilähtöavustimet ovat kuitenkin elektronisia. Yleensä mäkilähtöavustin pitää auton paikoillaan noin 3–5 sekuntia, minkä jälkeen avustimen toiminta lakkaa ja kuskin on tarkoitus lähteä liikkeelle.

## Lähteet
Suomen Baseball- ja Softball-liitto

**Suomen Baseball- ja Softball-liitto** (lyh. **SBSL**) on baseballin ja softballin kattojärjestö Suomessa. Baseball- ja softball-liitto on perustettu 9. maaliskuuta 1981. Liiton toiminnan tarkoituksena on edistää ja kehittää baseballin ja softballin harrastusta ja kilpailutoimintaa Suomesssa. SBSL oli hallinnollisesti osa Suomen Pesäpalloliittoa vuodesta 2012 vuoteen 2025, jolloin se itsenäistyi uudelleen. Liittoon kuuluu 14 jäsenseuraa. SBSL on Suomen Olympiakomitean sekä Euroopan Baseball- ja Softball-liiton ja Maailman Baseball- ja Softball-liiton jäsen. Järjestön toimisto sijaitsee Espoossa. 

Vuonna 1981 pelattiin ensimmäinen baseballin SM-sarja. Vuotta aiemmin Erkki Heikkilä oli perustanut Turkuun Bases BSC:n. Vuonna 2012 Suomen Baseball- ja Softball-liitto sulautettiin Suomen Pesäpalloliiton jaostoksi pesäpallon ja baseballin yhteistyön vahistamiseksi. Suomen Baseball- ja Softball-liiton alla toimii kaksi baseball-sarjatasoa: Baseballin SM-sarja ja Fat Lizard League (entiseltä nimeltään Suomi-sarja). Vuonna 2021 toiminut 3. divisioona, johon osallistui pesäpallon Superpesis-seurojen kokoamia baseball-joukkueita, ei ole enää toiminnassa.

Vuonna 2021 Suomen Baseball- ja Softball-liitto aloittivat tiiviimmän yhteistyön Pesäpalloliiton kanssa baseballin suosion ja harrastajamäärien kasvattamiseksi. Suomen baseballmaajoukkue nimettiin uudestaan Karhuiksi. Lisäksi julkistettiin, että Superpesis-pelaajat Konsta Kurikka, Toni Kohonen, Jonne Kemppainen, Janne Leppälä ja Luka Raesmaa edustavat Suomea sen baseballmaajoukkueessa ja osallistuvat SM-sarjaan vuonna 2021. Kurikka, Kohonen ja Raesmaa osallistuvat kauteen kuitenkin samaan aikaan käynnissä olevan pesäpallokauden ehdoin.

## Lähteet
Piikatyöryhmä

**Piikatyöryhmä**, virallisesti *Kotitalouksien työllistämismahdollisuuksia selvittävä työryhmä*, lyhyemmin *Kotitalouksien työllistämistyöryhmä*, oli 1990-luvun lopulla hallituspuolueita edustavista ministerien erityisavustajista koottu ryhmä. Sen tehtävänä oli etsiä keinoja, joilla kotitalouksia voitaisiin kannustaa palkkaamaan ulkopuolista työvoimaa kotitöiden tekemiseen.

Esitys luovutettiin ministeri Arja Alholle 30. heinäkuuta 1996. Se sai runsaasti huomiota, ja käyttöön tuli laajalti juuri nimitys piikatyöryhmä. Erilaiset piika-alkuiset sanat yleistyivät julkisuudessa. Piika-sana oli ollut kuitenkin käytössä vastaavaa keskustelua käytäessä jo 1970- ja 1980-luvuilla. Suomen Sosialidemokraatissa oli 7. tammikuuta 1987 uutinen, jossa otsikkona oli ”’Piikavähennys’ jäi harmittamaan”.

## Lähteet
Villardonnel

**Villardonnel** on kunta Lounais-Ranskassa Auden departementissa Occitanien alueella. Se sijaitsee noin 20 kilometriä Carcassonnen kaupungista pohjoiseen.

Lokakuussa 2018 Auren departementtia kohdanneissa rajuissa tulvissa sai surmansa ainakin kolmetoista ihmistä. Villardonnel oli yksi pahiten tulvista kärsineistä kunnista.

## Lähteet

## Aiheesta muualla
Johan Alén

**Johan Alén** (s. 14. maaliskuuta 1976 Rovaniemi) on suomalainen runoilija, kirjailija ja toimittaja. Hän on toiminut *[[Kulttuurivihkot]]*-lehden päätoimittajana (1999–2004).

Alén on valmistunut Helsingin yliopistosta humanististen tieteiden kandidaatiksi pääaineena yleinen kirjallisuustiede, Aalto-yliopiston kauppakorkeakoulusta kauppatieteiden kandidaatiksi ja työskennellyt useissa lehdissä. Hän oli Kulttuuri-, mielipide- ja tiedelehtien liiton puheenjohtaja 2003.

Marraskuussa 2016 hän kirjoitti ''Kansan Uutisiin'' pääministeri Juha Sipilän mahdollisesta esteellisyydestä hallituksen Terrafame-kaivoksen rahoituspäätöksessä, mistä seurasi Juha Sipilän ja Yleisradion toimintaa koskeva kohu. 
## Teokset

### Runokokoelmat

* *Palasia* (1993)
* *Kun kuu ei hymyile* (1995)
* *Alukseni, kirkas* (Kulttuurivihkot 2017)

### Novellikokoelmet

* *Katoavat keltaiset* (Kulttuurivihkot 2018)

### Muut teokset

* *GSM-pikaopas* (KnowWare 1999)

## Lähteet
Villa Rulludd

**Villa Rulludd** on huvila, joka sijaitsee Espoon Iivisniemessä, Rullaniementien päässä. Villa Rulluddenilla on museo, joka on auki yhden päivän kuukaudesta.

Villa Rulludd koostuu kahdesta huvilasta, jotka rakennuttivat Alfred Kihlman vuonna 1873 ja hänen poikansa Lorenzo Kihlman 1893. Vierekkäiset huvilat liitettiin yhteen kuistilla vuonna 1908. Villa Rulludd oli Kihlmanin suvun jäsenten kesänviettopaikkana kuuden sukupolven ajan vuoteen 1980 saakka, jolloin huvila tontteineen siirtyi Espoon kaupungin omistukseen.

Villa Rulludd sai suojelumerkinnän asemakaavassa vuonna 1983 ja se suojeltiin rakennuslain nojalla vuonna 1989. Kihlmanin suvun myytyä huvilan se oli vuosia asumattomana ja ränsistyi pahoin. Huvila peruskorjattiin ensimmäisen kerran vuosina 1990–1993 ja uudelleen 2010-luvulla. Yhdessä Villa Marjarannan kanssa Rulludd muodostaa historiallisesti merkittävän huvilakokonaisuuden.

## Lähteet
*

### Viitteet
Aidattu tulevaisuus

__NOTOC__
**Aidattu tulevaisuus** on Teksti-TV 666:n ensimmäinen studioalbumi, joka julkaistiin 7. syyskuuta 2018.

Albumi debytoi Suomen virallisen listan sijalla 37, ja levymyynti nosti sen fyysisen albumilistan seitsemännelle sijalle.

## Vastaanotto

Soundin Mikael Mattila antoi albumille kolme tähteä viidestä. Hän kuvailia albumia yhtyeen vakaimmaksi ja jääräpäisimmäksi, ja vertasi sitä aloituskappaleessakin käsiteltävään Ford Mondeoon: Varmaksi ja muodokkaaksi, mutta massiivisuutensa takia hitaasti kääntyväksi ja möhkälemäiseksi. Hän piti muuten hyvän kokonaisuuden suurimpana ongelmana sävellysten sisällöllistä yksinkertaisuutta.

## Kappaleet

## Lähteet
1, 2, 3

__NOTOC__
**1, 2, 3** on Teksti-TV 666:n kokoelma-albumi, joka sisältää kokonaisuudessaan yhtyeen kolme ensimmäistä EP:tä, jotka julkaistiin vuosina 2014–2016. Kokoelma julkaistiin 7. lokakuuta 2016 levymerkillä Svart Records. Albumi debytoi Suomen virallisen listan sijalla 27.

Albumi julkaistiin kolmen eri värin painoksissa, joista rajoitetuinta verenpunaista painosta sai ainoastaan Svartin myymälästä ja yhtyeen keikoilta.

## Vastaanotto

Infernon Mikko Malm antoi albumille arvosanan 4/5. Hän piti EP-nippua raikkaana ja hypnoottisena, ikiaikaisena kokonaisuutena. Hän sanoi kokoelman sisältävän omat levykohtaiset kohokohtansa, ja totesi kappaleiden avautuvat todella vasta livetilanteessa.

## Kappaleet

## Lähteet
Otsonpesä

**Otsonpesän** rivitalo on vuonna 1959 valmistunut Espoon Tapiolassa sijaitseva Kaija ja Heikki Sirenin suunnittelema asuinrakennus.

Rakennuksen on urakoinut Rakennus- ja insinööritoimisto Yrjö Karjalainen Oy, joka urakoi myös muita Tapiolan alueen rakennushankkeita. Ensimmäiset asukkaat olivat Tapiolaa rakentaneiden rakennusliikkeiden johtajia ja omistajia, ja kiinteistö poikkesi 150–250 m²:n huoneistokokojensa puolesta Tapiolan muusta kerrostalo- ja rivitalorakentamisesta, mikä herätti poliittista närää asuinalueen ideologista taustaa ajaneissa piireissä. Erityisesti rakennuksen sijainnista Tapiolantien, Kontionkujan ja Otsolahdentien rajaamaan kortteliin kerrostalojen ja merenrantapuiston välissä aiheutui kaavoituspoliittista keskustelua.

Kiinteistössä on viisi asuntoa, joista suurin on alun perin ollut Yrjö Karjalaisen perheen omassa käytössä.

Otsonpesä on esitelty sadoissa arkkitehtuurin julkaisuissa, ja se on arkkitehtuuriltaan yksi Suomen kansainvälisesti tunnetuimmista asuinkiinteistöistä. Se on saanut vaikutteita 1930–1950-lukujen kansainvälisistä varhaisen funktionalismin kohteista ja inspiroinut myöhempiä, erityisesti 1960-luvulla valmistuneita funktionalistisen tyylin rakennuksia ympäri maailman. Rakennuksen julkisivu ja tunnetuimmat yksityiskohdat ovat suojeltuja.

Rakennus on muurattu tiilestä ja se koostuu palikkamaisista osista. Julkisivu on valkoinen, siinä on suuria ikkunapintoja ja valkoisuutta korostamassa mustaa vaakalaudoitusta.

## Lähteet

## Aiheesta muualla
*
Kosto elää!

__NOTOC__
**Kosto elää!** on Huoran toinen studioalbumi, joka julkaistiin 2. marraskuuta 2018. Albumin kantavina teemoina ovat aikalaispolitiikka, syrjäytyminen, väkivalta ja vääryys. Albumi debytoi Suomen virallisen listan kolmannella sijalla sekä fyysisen albumilistan ensimmäisellä sijalla.

Levyn ensisingle ”Puukottaja” julkaistiin huhtikuussa 2018. Se sai hyvän vastaanoton, ja se oli radiosoitossa mm. YleX:llä ja Radio Rockilla. Toinen single ”Huhtasaareen” julkaistiin 14. syyskuuta 2018. Kolmas, eroja käsittelevä kappale ”Oispa kaljaa” julkaistiin 26. lokakuuta 2018.

Yhtyeen levynjulkaisukiertua alkoi Helsingin Nosturista, ja päättyi joulukuun puolivälissä Tampereen Klubille.

## Kappaleet

## Lähteet
Maximinus Aixlainen

**Pyhä Maximinus Aixlainen** (myös **Maximin**; kuollut 1. vuosisadalla) oli palestiinalainen Aixin ensimmäinen piispa, marttyyri ja pyhimys. Hänen kerrotaan olleen yksi Jeesuksen 72:sta opetuslapsesta ja menneen pyhien Magdalan Marian ja Martan sekä heidän veljensä Lasaruksen kanssa Etelä-Ranskaan. Sanotaan myös, että Maximinus oli sokeana syntynyt mies, jonka Jeesus paransi. Hänet mainitaan vuoden 1914 *Martyrologium Romanumissa* ja hänen muistopäiväänsä vietetään 8. kesäkuuta. Toisaalta Aixin 1300- ja 1400-luvun messukirjoissa ja breviaareissa häntä muistetaan 7. kesäkuuta, mutta Vezelayn breviaarissa myös 8. kesäkuuta.

## Lähteet
Etiopian presidentti

**Etiopian presidentti** on Etiopian muodollinen valtionpäämies. Virka on suureksi osaksi seremoniallinen. Ylintä poliittista valtaa käyttää pääministeri.

Presidentti valitaan epäsuoralla vaalitavalla: valinnan tekevät maan parlamentin molemmat kamarit. Presidentti valitaan kuusi vuotta kestävälle virkakaudelle, ja sama henkilö voidaan valita korkeintaan kahdelle kaudelle.

## Luettelo Etiopian presidenteistä
Luettelossa on  Dergin puheenjohtajat joita pidetään valtionpäämiehinä, mutta niitä ei pidetä presidenttinä. Järjestys alkaa siten, että Etiopian presidentin ensimmäinen virka perustettiin vuonna 1987.

## Lähteet
Val de Lambronne

**Val de Lambronne** on kunta Lounais-Ranskassa Auden departementissa Occitanien alueella. Se sijaitsee noin 24 kilometriä Limouxin kaupungista länteen.

Kunta muodostettiin 1. tammikuuta 2016, kun kaksi kuntaa Caudeval ja Gueytes-et-Labastide yhdistyivät. Uuden kunnan hallintopaikaksi nimettiin Caudeval.

## Aiheesta muualla

## Lähteet
Quillan

**Quillan** on kunta Lounais-Ranskassa Auden departementissa Occitanien alueella. Se sijaitsee Audejoen varrella, noin 30 kilometriä Limouxin kaupungista etelään.

Kunta muodostettiin 1. tammikuuta 2016, kun kaksi kuntaa Quillan ja Brenac yhdistyivät. Uuden kunnan hallintopaikaksi nimettiin Quillan.

## Aiheesta muualla

## Lähteet
Martti Launis

**Martti Johannes Launis** (22. toukokuuta 1946 Helsinki – 29. syyskuuta 2018 Helsinki) oli suomalainen laulaja ja työturvallisuusasiantuntija. Hän oli Agit Prop -yhtyeen perustajajäsen muodostaen sen pitkäikäisen ydinryhmän yhdessä Pekka Aarnion, Monna Kamun ja Sinikka Sokan kanssa. Ennen Agit Propin perustamista Launis lauloi lapsuudenystävänsä Aarnion kanssa Guldkurkorna-yhtyeessä, joka kuului folkmusiikin suomalaisiin pioneereihin. 

Launis työskenteli pitkään asiantuntijana Työterveyslaitoksella ja julkaisi useita ergonomiaan liittyviä oppaita. Hän kuoli syöpään syyskuussa 2018.

Martti Launiksen isä oli pastori Ilmo Launis, ja yksi hänen veljistään on graafikko Mika Launis.

## Teoksia
*

## Lähteet

## Aiheesta muualla
*Martti Launiksen muistokirjoitus Helsingin Sanomissa
Riitta Poikselkä

**Riitta ”Rilli” Poikselkä** (s. 1964) on suomalainen elokuvaleikkaaja. Hän voitti Parhaan leikkauksen Jussi-palkinnon elokuvasta *[[Kovasikajuttu]]* (2012) ja oli Jussi-ehdokkaana yhdessä Otto Heikolan kanssa sen jatko-osasta *[[Tokasikajuttu]]* (2017). *Kovasikajutun* työryhmän jäsenenä Poikselkä palkittiin vuonna 2012 myös elokuvataiteen valtionpalkinnolla yhdessä Sami Jahnukaisen, Jukka Kärkkäisen ja J-P Passin kanssa.

Taideteollisen korkeakoulun elokuvataiteen osastolla opiskellut Rilli Poikselkä on toiminut freelance-leikkaajana vuodesta 1991. Hän on leikannut myös Auli Mantilan elokuvan *[[Neitoperho (vuoden 1997 elokuva)|Neitoperho]]* (1997 sekä yhdessä Tomas Tängin kanssa Klaus Härön elokuvan *[[Näkymätön Elina]]* (2003) .

Poikselkä on opettanut elokuvaleikkausta Turun ammattikorkeakoulun taideakatemiassa. Hän on opettanut ja luennoinut myös Taideteollisessa korkeakoulussa, Teatterikorkeakoulussa, Helsingin Metropolia-ammattikorkeakoulussa, Lahden muotoiluinstituutissa ja Lapin ammatti-instituutissa.

Rilli Poikselkä soittaa rumpuja yhtyeessä The Almost Gayntry Band.

## Pitkien elokuvien filmografia
* Neitoperho, 1997
* Sukkien euroelämää, 1999
* Sata sukupolvea, 1999
* Näkymätön Elina, 2002
* Ilman tytärtäni, 2002
* Rajaseudun poikamiehet, 2003
* Torjutut muistot, 2005
* Ota minut syliin, 2006
* Suomenlahden sisaret, 2009
* Kovasikajuttu, 2012
* Naapurit, 2013
* Takaisin pintaan, 2016
* Tokasikajuttu, 2017
* Maija Isola, 2021

## Palkinnot ja tunnustukset
* Elokuvataiteen valtionpalkinto 2012: *Kovasikajutun* työryhmä Sami Jahnukainen, Jukka Kärkkäinen, J-P Passi ja Riitta Poikselkä.
* Jussi-palkinto 2013 parhaasta leikkauksesta elokuvassa *Kovasikajuttu*.

## Lähteet

## Aiheesta muualla
*
Siniseeprakala

**Siniseeprakala** (*Devario malabaricus*) on seeprakaloihin kuuluva sinivalkoinen kala.

## Koko ja ulkonäkö
Siniseeprakala kasvaa noin 12 senttiä pitkäksi. Se on väriltään sinivalkoinen. Koiras on naarasta värikkäämpi ja hoikempi.

## Alkuperä
Siniseeprakala on kotoisin Etu-Intian länsirannikolta ja Sri Lankasta.

## Käyttäytyminen ja lisääntyminen
Siniseeprakala on vilkas, aika rauhaton uimari. Se viihtyy vain parvessa. Siniseeprakalan lisääntyminen muistuttaa muita seeprakaloja. 

## Vesiolot ja ravinto
Siniseeprakalalle mieluinen veden lämpötila on 22–25 astetta. Sille hyvä pH on 6,5–7,5 ja veden kovuus alle 15. Sille hyvä akvaario on pitkä ja hiekkapohjainen. Sille pitää olla paljon tilaa ja kasvillisuutta. 

Siniseeprakala on lähes kaikkiruokainen. Sille kelpaavat esimerkiksi hiutaleet, pienet pelletit ja pienet elävät sekä pakastetut eläimet.

## Lähteet

* 
* 

### Viitteet

## Aiheesta muualla
* Faunatar: Siniseeprakala (''Devario malabaricus'')  (pdf) 
* ITIS: Devario malabaricus
Luonnollinen tappajasolu

**Luonnollinen tappajasolu** eli **NK-solu** (*Natural killer cell*) on immuunijärjestelmään kuuluva valkosolu eli leukosyytti. Sen tehtäviin kuuluu tunnistaa ja tuhota suoraan elimistössä sellaisia soluja, joiden solukalvojen pinta-antigeenit ovat muuttuneet indikoiden virusinfektiota tai muuttumista syöpäsoluksi. Tyypillinen tällainen muutos on MHC-I -proteiinin katoaminen isäntäsolun pinnalta. 

## Lähteet

## Aiheesta muualla

*Tieteen termipankki: Luonnollinen tappajasolu | NK-solu
Maastohiihdon Suomen Cup 2011–2012

**[[Maastohiihdon Suomen Cup]]in kausi 2011–2012** oli kilpailusarjan ensimmäinen kausi. Se alkoi Sotkamon Vuokatista 29. lokakuuta 2011 ja päättyi Kuusamon Rukalle 15. huhtikuuta 2012. Myös Keuruulla ja Imatralla käydyt SM-kilpailut laskettiin cup-pisteytykseen. 

## Kilpailut
Ensimmäinen kilpailukausi on Suomen Cupin historian ainut kausi kun osakilpailuviikonloppuja on ollut vain viisi.

### Miehet

#### Viestit

### Naiset

#### Viestit

## Pisteet
Suomen Cupin kilpailut pisteyttiin identtisesti maastohiihdon maailmancupin henkilökohtaisten kilpailujen kanssa. Pisteitä jaettiin jokaisen kilpailun 30 parhaalle oheisen taulukon perusteella. Viestikilpailuissa seuroille jaettiin kaksinkertaiset pisteet.

### Tulokset

#### Miehet
##### Henkilökohtaiset kilpailut
Tulokset

##### Viestit
Tulokset

#### Naiset
##### Henkilökohtaiset kilpailut
Tulokset

##### Viestit
Tulokset

## Televisiointi
Suomen Cupin kaikki kilpailut televisioitiin Ylen kanavilla.

## Viitteet
As the Kingdom Drowns

__NOTOC__
**As the Kingdom Drowns** on Psycropticin seitsemäs studioalbumi, joka julkaistiin 9. marraskuuta 2018. Albumi on tyyliltään edeltäjiään synkempi.

Kappale ”Directive” julkaistiin singlenä, ja siitä kuvattiin musiikkivideo.

## Kappaleet

## Kokoonpano
* Jason Peppiatt – laulu
* Joe Haley – kitara
* Todd Stern – basso
* David Haley – rummut

## Arvostelut
* Imperiumi: 9/10

## Lähteet

## Aiheesta muualla
* 
*
Prometium(III)oksidi

**Prometium(III)oksidi** tai **prometiumoksidi** (Pm2O3) on harvinaisen maametallin prometiumin epäorgaaninen yhdiste hapen kanssa. Se on yleisin prometiumin yhdiste ja metallisen prometiumin tavoin radioaktiivista.

Prometiumoksidi esiintyy kiderakenteeltaan kolmessa muodossa:

(Z on kaavayksiköiden määrä alkeiskopissa. Tiheys on laskettu röntgenkuvista.)

Matalissa lämpötiloissa vallitseva kuutiollinen muoto muuttuu monokliiniseksi kuumennettaessa 750–800&nbsp;°C:een, ja tämä siirtymä kumoutuu ainoastaan sulattamalla oksidi. Siirtymä monokliinisestä muodosta heksagonaaliseen tapahtuu 1&nbsp;740&nbsp;°C:n lämpötilassa. Prometiumoksidin voimakas radioaktiivisuus ei vaikuta sen kiderakenteeseen.

## Lähteet

## Aiheesta muualla
* PubChem: Promethium(III) oxide
J. D. Martinez

**Julio Daniel Martinez** (s. 21. elokuuta 1987 Miami, Florida, Yhdysvallat) on yhdysvaltalainen baseballpelaaja. Hänen pelipaikkansa on takakentällä ja hän on tehokas lyöjä. Hänet tunnetaan lempinimellä "Flaco".

Martinez aloitti Major League -uransa heinäkuussa 2011. Hän on edustanut Houston Astrosia vuosina 2011–2013, Detroit Tigersia vuosina 2014–2017, Arizona Diamondbacksia kaudella 2017 sekä Boston Red Soxia kaudella 2018. Hänet palkittiin Hank Aaron -palkinnolla American Leaguen parhaana lyöjänä kaudella 2018 sekä valittiin American Leaguen tähdistöjoukkueeseen kausina 2015 ja 2018. Hän kuului World Seriesin voittaneeseen joukkueeseen kaudella 2018.

## Lähteet
Ultu Ulla

__NOTOC__
**Ultu Ulla** on Rings of Saturnin neljäs studioalbumi, joka julkaistiin 28. heinäkuuta 2017. Albumi on yhtyeen ensimmäinen Nuclear Blastin julkaisema levy.

Kappaleista ”Margidda” ja ”Inadequate” kuvattiin musiikkivideot.

## Vastaanotto

Kaaoszinen Samuel Järvinen piti albumia hyvin kitarapainotteisena sekä yhtyeen teknisimpänä taidonnäytteenä. Hän kuvaili äänimaailmaa suppeaksi, mutta sanoi levyn olevan yhtyeen helposti lähestyttävin ja hauskin.

## Kappaleet

## Kokoonpano
* Ian Bearer – laulu
* Miles Baker – kitara
* Lucas Mann – kitara
* Aaron Stechauner – rummut

## Arvostelut
* AllMusic: 
* Imperiumi: 9½/10

## Lähteet

## Aiheesta muualla
* 
*
Roger Maris

**Roger Maris** (10. syyskuuta 1934 Hibbing Yhdysvallat – 1985) oli yhdysvaltalainen baseballpelaaja. Hän pelasi Major League Baseball -urallaan Cleveland Indiansissa 1957–1958, Kansas City Athleticsissä 1958–1959, New York Yankeesissä 1960–1966 ja St. Louis Cardinalsissa 1967–1968.

Maris valittiin American Leaguen arvokkaimmaksi pelaajaksi kausina 1960 ja 1961. Kaudella 1961 hän löi 61 kunnaria ja rikkoi Babe Ruthin 24 vuotta vanhan ennätyksen. Maris voitti World Seriesin kausina 1961, 1962 ja 1967.

## Lähteet
Berghäll

**Berghäll** ja **Berghell** tarkoittaa seuraavia:

* Kallio, ruots. Berghäll, Helsingin kaupunginosa

## Sukunimi
* Helge Berghell (1906–1995), suomalainen yritysjohtaja ja vuorineuvos
* Hugo Berghell (1864–1922), suomalainen valtiongeologi
* Joakim Berghäll (s. 1980), suomalainen jazzmuusikko ja säveltäjä
* Joonas Berghäll (s. 1977), suomalainen elokuvatuottaja, käsikirjoittaja ja dokumenttiohjaaja
* Konstantin Berghell (?–?), suomalaissyntyinen Venäjän keisarillisen laivaston vara-amiraali
* Lennart Berghäll (1896–1929), suomalainen työväenliikkeen vaikuttaja ja runoilija

## Lähteet
Aino Lampinen

**Aino Katriina Lampinen** (8. syyskuuta 1909 Joutseno – 31. maaliskuuta 1997) oli suomalainen kotitalousopettaja, joka toimi Keski-Suomen kotitalousopettajaopiston rehtorina Jyväskylässä. Vuosina 1953–1968 hän työskenteli myös *[[Kotitalous (aikakauslehti)|Kotitalous]]*-lehden päätoimittajana.

Lampinen tuli ylioppilaaksi vuonna 1930, talousopettajaksi 1936, filosofian kandidaatiksi 1952 ja maisteriksi 1956. Lampinen oli Pohjois-Savon marttojen toiminnanjohtaja vuosina 1938–1939, Etelä-Saimaan marttojen toiminnanjohtaja vuosina 1939–1942, Kotitalouskeskuksen toiminnanjohtaja vuosina 1942–1950, Keski-Suomen kotitalousopettajaopiston kasvatus- ja opetusopin lehtori vuodesta 1953 ja rehtori vuodesta 1962. Kotitalousopetus-lehden toimitusvaliokunnan johtaja hän oli vuosina 1945–1951, Kotitalouslehden toimituksen johtaja vuodesta 1952 ja päätoimittaja vuosina 1953–1968.

Lampisen vanhemmat olivat maanviljelijä Antti Lampinen ja Maria (o.s. Lähde). 

## Teokset
*
*

## Lähteet
David Freese

**David Richard Freese** (s. 28. huhtikuuta 1983 Corpus Christi, Texas, Yhdysvallat) on yhdysvaltalainen baseballpelaaja. Hän on pelipaikaltaan kolmosvahti.

Freese aloitti Major League -uransa huhtikuussa 2009 ja on edustanut St. Louis Cardinalsia 2009–2013, Los Angeles Angels of Anaheimia 2014–2015, Pittsburgh Piratesia 2016–2018 sekä Los Angeles Dodgersia kauden 2018 loppupuolella. Hän oli voittamassa MLB:n mestaruutta vuonna 2011 ja hänet valittiin tuolloin World Series -loppuottelusarjan arvokkaimmaksi pelaajaksi. National Leaguen tähdistöjoukkueeseen hänet valittiin vuonna 2012.

## Lähteet
Anthony Rizzo

**Anthony Vincent Rizzo** (s. 8. elokuuta 1989 Fort Lauderdale, Florida, Yhdysvallat) on yhdysvaltalainen baseballpelaaja. Hän on pelipaikaltaan ykkösvahti.

Rizzo aloitti Major League -uransa kesäkuussa 2011. Hän edusti kaudella 2011 San Diego Padresia ja on kaudesta 2012 edustanut Chicago Cubsia. Hän oli voittamassa MLB:n mestaruutta vuonna 2016 ja hänet valittiin National Leaguen tähdistöjoukkueeseen vuosina 2014–2016.

## Lähteet
Axelsson

**Axelsson** tai **Axelson** on muun muassa seuraavien henkilöiden sukunimi:

* Anton Axelsson (s. 1986), ruotsalainen jääkiekkoilija 
* Dick Axelsson (s. 1987), ruotsalainen jääkiekkoilija
* Einar Axelsson (1895–1971), ruotsalainen näyttelijä
* Johan ”Liiva” Axelsson, ruotsalainen muusikko
* Kurt Axelsson (1941–1984), ruotsalainen jalkapalloilija
* Majgull Axelsson (s. 1947), ruotsalainen toimittaja ja kirjailija
* Minja Axelsson, suomalainen robotiikan tutkija ja taiteilija
* Nils Axelsson (1906–1989), ruotsalainen jalkapalloilija
* Per-Johan Axelsson (s. 1975), ruotsalainen jääkiekkoilija
* Sampo Axelsson, *DJ Anonymous* (s. 1976), suomalainen DJ
* Sun Axelsson (1935–2011), ruotsalainen kirjailija, kriitikko ja kääntäjä
* Ture Axelsson (1921–2012), suomalainen ratameloja, olympiamitalisti ja maailmanmestari
* Walter M. Linnaniemi, e. Walter M. Axelson (1876–1953), suomalainen eläintieteilijä ja hyönteistutkija
* Veikko Axelson (1910–1996), suomalainen yritysjohtaja, Kemijoki Oy:n toimitusjohtaja

## Axelsson toisena nimenä
* Johan Axelsson Bielke (s. 1576), ruotsalainen ritari, valtaneuvos ja Itä-Göötanmaan käskynhaltija
* Gustaf Axelsson Banér (1547–1600), ruotsalainen valtiomies
* Sten Axelsson Banér (1546–1600), ruotsalainen valtiomies ja valtaneuvos
* Axel Ax:son Johnson (Axel Axelson Johnson) (1876–1958), ruotsalainen telakoitsija ja teollisuusmies
* Lina Axelsson Kihlblom (s. 1970), ruotsalainen poliitikko ja ministeri
* Erik Axelsson Tott, *Eerik Akselinpoika Tott* (1415–1481), tanskalainen valtaneuvos ja Ruotsin valtionhoitaja
* Laurens Axelsson Tott, *Lauri Akselinpoika Tott* (1417–1483), tanskalais-ruotsalainen valtaneuvos, Raaseporin ja Viipurin linnojen käskynhaltija

## Kuvitteellisia henkilöitä

* Noel Axelsson, televisiosarjassa *[[Salatut elämät]]*
* Daniela Axelsson, Noel Axelssonin vaimo televisioarjassa *Salatut elämät*
* Pauli Axelsson, Noel Axelssonin veli televisiosarjassa *Salatut elämät*

## Katso myös
* von Axelson, ruotsalainen aatelissuku
Markus Jokela (valokuvaaja)

**Markus Jokela** (s. 1952 Helsinki) on suomalainen lehtivalokuvaaja, joka tunnetaan erityisesti *[[Helsingin Sanomat|Helsingin Sanomien]]* Kuukausiliitteeseen tekemistään dokumentaarisista värikuvareportaaseista tavallisten ihmisten arjesta eri puolilta maailmaa.

Markus Jokela aloitti pitkän uransa *Helsingin Sanomissa* kirjoittavana toimittajana vuonna 1982. Vuosikymmen myöhemmin hän siirtyi kuvatoimittajaksi ja valokuvaajaksi. Hän työskenteli paljon yhdessä toimittaja Ilkka Malmbergin kanssa. Hän jäi *Helsingin Sanomista* eläkkeelle vuonna 2019, mutta jatkaa kuvaamista edelleen.

Jokela on palkittu Vuoden kuvajournalisti -palkinnolla vuosina 2015 ja 2016. World Press Photo -kilpailussa Jokela on palkittu kolmesti, viimeksi kolmannella palkinnolla pitkien valokuvaprojektien sarjassa kokoelmastaan *Table Rock, Nebraska*. Vuonna 1990 hän sai valokuvataiteen valtionpalkinnon.

## Valokuvakirjoja
**Kalpean auringon alla – Under a Pale Sun*. Tekstit Ilkka Malmberg. Pohjoinen, 2000. .
**Jotain on tapahtunut – Something Happened*. Essee Merja Salo. Musta taide, 2009. .
**Table Rock – Photographs from Nebraska 1992–2016*. Tekstit Ilkka Malmberg. Raw View Editions, 2018. .

## Lähteet